Avis juridique important

|

31995D0419

95/419/ΕΚ: Απόφαση αριθ. 156 της 7ης Απριλίου 1995 σχετικά με τους κανόνες προτεραιότητας όσον αφορά τα δικαιώματα ασφάλισης ασθένειας και μητρότητας

Επίσημη Εφημερίδα αριθ. L 249 της 17/10/1995 σ. 0041 - 0042

ΔΙΟΙΚΗΤΙΚΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ ΑΠΟΦΑΣΗ  αριθ. 156 της 7ης Απριλίου 1995 σχετικά με τους κανόνες προτεραιότητας όσον αφορά τα δικαιώματα  ασφαλίσεως ασθενείας και μητρότητας (95/419/ΕΚ)H ΔΙΟΙΚΗΤΙΚΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ, Έχοντας υπόψη: το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971  περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα  μέλη των οικογενειών τους που διακινούνται εντός της Κοινότητας, δυνάμει του οποίου έχει καθήκον να  χειρίζεται όλα τα διοικητικά θέματα που έχουν σχέση με την εφαρμογή αυτού του κανονισμού, το άρθρο 34 παράγραφος 2 του κανονισμού (ΕΟΚ) αριθ. 1408/71 που διευκρινίζει ότι οι διατάξεις του  εν λόγω κανονισμού όσον αφορά τη χορήγηση παροχών σε είδος βάσει συστημάτων ασφαλίσεως ασθενείας  και μητρότητας σε δικαιούχους συντάξεων και στα μέλη της οικογένειάς τους (άρθρα 27 έως 33) «δεν  ισχύουν για το δικαιούχο συντάξεως ή για τα μέλη της οικογένειάς τους που διακιούνται παροχών  δυνάμει της νομοθεσίας ενός κράτους μέλους εκ του λόγου ότι ασκούν επαγγελματική δραστηριότητα.  Στην περίπτωση αυτή, και για την εφαρμογή των διατάξεων του παρόντος κεφαλαίου, ο ενδιαφερόμενος  θεωρείται ως μισθωτός ή μη μισθωτός ή μέλος οικογένειας μισθωτού ή μη μισθωτού.», Εκτιμώντας: ότι πρέπει να καθοριστεί επακριβώς η ισχύς του εν λόγω άρθρου και να διευρυνθεί το πεδίο εφαρμογής  του, προκειμένου να αποφεύγονται οι αποκλίσεις στην ερμηνεία μεταξύ των ιδρυμάτων κοινωνικής  ασφάλισης των κρατών μελών 7 ότι πρέπει να καθοριστούν κανόνες προτεραιότητας για την εφαρμογή του κεφαλαίου περί ασθενείας και  μητρότητας του κανονισμού όταν ένας άνεργος ασκεί εκ νέου επαγγελματική δραστηριότητα με μειωμένο  ωράριο στο έδαφος κράτους μέλους άλλου από το κράτος δυνάμει της νομοθεσίας του οποίου συνεχίζει να  λαμβάνει παροχές ανεργίας 7 ότι πρέπει να καθοριστούν κανόνες προτεραιότητας για την εφαρμογή του κεφαλαίου περί ασθενείας και  μητρότητας όταν ένας συνταξιούχος που ασκεί επαγγελματική δραστηριότητα σε άλλο κράτος μέλος μένει  άνεργος 7 ότι, ωστόσο, αυτοί οι κανόνες προτεραιότητας δεν μπορούν να έχουν ως αποτέλεσμα να τεθεί υπό  αμφισβήτηση η προτεραιότητα των ιδίων δικαιωμάτων έναντι των παράγωγων δικαιωμάτων, ΑΠΟΦΑΣΙΖΕΙ: 1.  Το άρθρο 25 του κανονισμού (ΕΟΚ) αριθ. 1408/71 δεν ισχύει για τον εργαζόμενο  σε πλήρη ανεργία που ασκεί εκ του νέου επαγγελματική δραστηριότητα με μειωμένο ωράριο ούτε για τα  μέλη της οικογένειάς του τα οποία δικαιούνται παροχών δυνάμει της νομοθεσίας ενός κράτους μέλους  λόγω της άσκησης αυτής της επαγγελματικής δραστηριότητας. Στην περίπτωση αυτή, ο ενδιαφερόμενος  θεωρείται ως μισθωτός ή μη μισθωτός και τα μέλη της οικογένειάς του ως μέλη της οικογένειας  μισθωτού ή μη μισθωτού για την εφαρμογή του κεφαλαίου περί ασθενείας και μητρότητας του ανωτέρω  κανονισμού. 2.  Τα άρθρα 27 έως 33 του κανονισμού (ΕΟΚ) αριθ. 1408/71 δεν ισχύουν για τον δικαιούχο συντάξεως  ούτε για τα μέλη της οικογένειάς του τα οποία δικαιούνται παροχών δυνάμει της νομοθεσίας κράτους  μέλους λόγω της εισπράξεως παροχών ανεργίας. Στην περίπτωση αυτή, ο ενδιαφερόμενος θεωρείται ως  μισθωτός ή μη μισθωτός σε ανεργία και τα μέλη της οικογένειάς του ως μέλη της οικογένειας μισθωτού  ή μη μισθωτού σε ανεργία για την εφαρμογή του κεφαλαίου περί ασθένειας και μητρότητας του ανωτέρω  κανονισμού. 3.  Η εφαρμογή του άρθρου 34 παράγραφος 2 του κανονισμού (ΕΟΚ) αριθ. 1408/71 δεν μπορεί να έχει ως  αποτέλεσμα να αντιστραφεί για τον ενδιαφερόμενο η σειρά προτεραιότητας των ιδίων δικαιωμάτων, τα  οποία απέκτησε λόγω της άσκησης επαγγελματικής δραστηριότητας ή διότι ευρίσκεται σε κατάσταση  πλήρους ανεργίας ή λαμβάνει σύνταξη, έναντι των παράγωγων δικαιωμάτων, τα οποία έλκει από άλλο  άτομο ως μέλος της οικογένειάς του ή ως επιζών. 4.  Η παρούσα απόφαση εφαρμόζεται από την πρώτη μέρα του μηνός που έπεται της δημοσίευσής της στην  Επίσημη Εφημερίδα των Ευρωπαϊκών Κοινοτήτων. Η Πρόεδρος της διοικητικής επιτροπής Monique MOUSSEAU


Avis juridique important

|

E1994C0196

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 196/94/COL της 30ής Νοεμβρίου 1994 σχετικά με πρόσθετες εγγυήσεις αναφορικά με το σύνδρομο πτώσης δείκτη ωοτοκίας - 76 (egg drop syndrome) για πουλερικά που προορίζονται για ορισμένα κράτη ΕΖΕΣ

Επίσημη Εφημερίδα αριθ. L 383 της 31/12/1994 σ. 0050 - 0052

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 196/94/COL της 30ής Νοεμβρίου 1994 σχετικά με πρόσθετες εγγυήσεις αναφορικά με το σύνδρομο πτώσης δείκτη ωοτοκίας - 76 (egg drop syndrome) για πουλερικά που προορίζονται για ορισμένα κράτη ΕΖΕΣ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο περί προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ),την πράξη που αναφέρεται στο σημείο 19 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/EOK του Συμβουλίου, η οποία εφεξής καλείται «πράξη περί πουλερικών»), και ιδίως το άρθρο 14,τη συμφωνία μεταξύ των κρατών ΕΖΕΣ σχετικά με τη σύσταση Εποπτεύουσας Αρχής και Δικαστηρίου, όπως προσαρμόστηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο γ),Εκτιμώντας:ότι η Σουηδία, όπως ανέφερε στις επιστολές της 14ης Δεκεμβρίου 1993, της 27ης Απριλίου και της 23ης Σεπτεμβρίου 1994, θεωρεί το έδαφός της απαλλαγμένο του συνδρόμου πτώσης δείκτη ωοτοκίας - 76 στα πουλερικά και ο εμβολιασμός κατά του συνδρόμου έχει απαγορευτεί επί περισσότερο από ένα έτος 7ότι η Σουηδία υπέβαλε αποδεικτικά στοιχεία στην Εποπτεύουσα Αρχή της ΕΖΕΣ σύμφωνα με το άρθρο 14 παράγραφος 1 της πράξεως περί πουλερικών 7ότι η Σουηδία ανέλαβε να παρακολουθήσει την κατάσταση με ετήσιες έρευνες και να υποβάλει ετήσια έκθεση στην Εποπτεύουσα Αρχή της ΕΖΕΣ σχετικά με τα ευρήματα που αφορούν το εν λόγω σύνδρομο 7ότι οι αρχές της Σουηδίας εφαρμόζουν για την εθνική διακίνηση πουλερικών κανόνες τουλάχιστον ισοδύναμους με εκείνους που προβλέπονται στην απόφαση 7ότι οι πρόσθετες εγγυήσεις που προβλέπονται στην παρούσα απόφαση δεν πρέπει να απαιτηθούν από τα κράτη ή τις περιφέρειες ΕΖΕΣ που θεωρούνται ως απαλλαγμένες του εν λόγω συνδρόμου 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής της ΕΖΕΣ η οποία υποβοηθεί το έργο της Εποπτεύουσας Αρχής της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Πουλερικά (gallus domesticus) καθώς και τα αυγά εκκόλαψής τους που προέρχονται από κράτος ΕΖΕΣ ή κοινοτικό κράτος ή περιφέρεια, η οποία δεν διαθέτει πρόσθετες εγγυήσεις όσον αφορά το σύνδρομο πτώσης ωοτοκίας - 76 σύμφωνα με το άρθρο 14 της πράξεως που αναφέρεται στο σημείο 4 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/EOK του Συμβουλίου) τα οποία προορίζονται για κράτος ή περιφέρεια ΕΖΕΣ αναφέρεται στο παράρτημα Α της παρούσας απόφασης, πρέπει να πληρούν τους ακόλουθους όρους:1.1. Τα αυγά εκκόλαψης πρέπει να προέρχονται από σμήνη τα οποία:- δεν έχουν εμβολιαστεί κατά του εν λόγω συνδρόμου,- έχουν υποστεί ορρολογική δοκιμασία κατά τη διάρκεια των τελευταίων δώδεκα μηνών κατά του συνδρόμου αυτού και τα αποτελέσματα της δοκιμής να έχουν δείξει πιθανότητα 95 % ότι η επικράτηση αντισωμάτων για το εν λόγω σύνδρομο είναι μικρότερη από 5 % και- δεν έδειξαν κλινικά, ορρολογικά ή παθολογικά συμπτώματα του εν λόγω συνδρόμου σύμφωνα με τις επίσημες πληροφορίες κατά τη διάρκεια των τελευταίων δώδεκα μηνών.1.2. Οι νεοσσοί μιας ημέρας πρέπει:- να μην έχουν εμβολιαστεί κατά του εν λόγω συνδρόμου,- να προέρχονται από σμήνη που πληρούν τους όρους του σημείου 1.1 και- να προέρχονται από εκκολαπτήριο στο οποίο οι πρακτικές εργασίες εξασφαλίζουν ότι τα αυγά αυτά εκκολάπτονται σε τελείως διαφορετικούς χρόνους και τόπους από τα αυγά που δεν πληρούν τους όρους του σημείου 1.1.1.3. Τα πουλερικά εκτροφής και παραγωγής πρέπει:- να μην έχουν εμβολιαστεί κατά του εν λόγω συνδρόμου,- να προέρχονται από εγκατάσταση όπου δεν έγινε εμβολιασμός κατά του συνδρόμου αυτού κατά τη διάρκεια των τελευταίων δώδεκα μηνών πριν από την αποστολή,- να έχουν απομονωθεί επί 14 ημέρες πριν από την αποστολή υπό τον έλεγχο επίσημου κτηνιάτρου και στον τόπο της απομόνωσης να μην υπάρχουν πουλερικά που να έχουν εμβολιαστεί κατά του συνδρόμου αυτού και να μην υπάρχουν πουλερικά που να έχουν εισέλθει στον τόπο της απομόνωσης κατά τη διάρκεια της περιόδου απομόνωσης,- έχουν υποστεί ορρολογική δοκιμή κατά τη διάρκεια της περιόδου απομόνωσης κατά του συνδρόμου αυτού και τα σχετικά αποτελέσματα να έχουν δείξει πιθανότητα 95 % ότι η επικράτηση αντισωμάτων του συνδρόμου είναι μικρότερη από 5 % και,- να προέρχονται από εγκατάσταση όπου, σύμφωνα με τις επίσημες πληροφορίες, δεν έχουν παρατηρηθεί κλινικά, ορρολογικά ή παθολογικά συμπτώματα κατά τη διάρκεια των 12 τελευταίων μηνών.1.4. Τα πουλερικά σφαγής πρέπει να μεταφέρονται απευθείας στο σφαγείο.2. Το υγειονομικό πιστοποιητικό που προβλέπεται στο παράρτημνα VI της πράξεως περί πουλερικών πρέπει να συμπληρώνεται από την ακόλουθη ένδειξη για τα πουλερικά και αυγά εκκόλαψης που αποστέλλονται σε κράτος ή περιφέρεια ΕΖΕΣ που αναφέρεται στο παράρτημα Α της παρούσας απόφασης:«πουλερικά ή αυγά εκκόλαψης σύμφωνα με την απόφαση αριθ. 195/94/COL της Εποπτεύουσας Αρχής ΕΖΕΣ αναφορικά με τις πρόσθετες εγγυήσεις σχετικά με το σύνδρομο πτώσης ωοτοκίας - 76 (egg drop syndrome) για πουλερικά που προορίζονται για ορισμένα κράτη ΕΖΕΣ που αναφέρονται στο παράρτημα Α της ίδιας απόφασης.»3. Τα κράτη ΕΖΕΣ που αναφέρονται στο παράρτημα θα υποβάλουν στην Εποπτεύουσα Αρχή της ΕΖΕΣ ετήσια έκθεση σχετικά με την παρακολούθηση της κατάστασης αναφορικά με το εν λόγω σύνδρομο. Η έκθεση αυτή θα υποβάλεται το αργότερο την 1η Απριλίου του επόμενου έτους.4. Η παρούσα απόφαση αρχίζει να ισχύει την 1η Δεκεμβρίου 1994.5. Η παρούσα απόφαση απευθύνεται στα κράτη ΕΖΕΣ.6. Η παρούσα απόφαση είναι αυθεντική στην αγγλική γλώσσα.Βρυξέλλες, 30 Νοεμβρίου 1994.Για την Εποπτεύουσα Αρχή της ΕΖΕΣPekka SΔILΔΜέλος της Εποπτεύουσας ΑρχήςΠΑΡΑΡΤΗΜΑ Α. Περιφέρειες απαλλαγμένες του συνδρόμου πτώσης ωοτοκίας - 76 που δεν επιτρέπουν τον εμβολιασμό Σουηδία: Όλες οι περιφέρειες.


title: Απόφαση της Μόνιμης Επιτροπής των κρατών της ΕΖΕΣ αριθ. 4/2012/ΜΕ, της 26ης Οκτωβρίου 2012 , για τον ορισμό επιτροπών που επικουρούν την Εποπτεύουσα Αρχή της ΕΖΕΣ στην εκπλήρωση των καθηκόντων της κατά την έννοια του άρθρου 3 του πρωτοκόλλου 1 της συμφωνίας μεταξύ των κρατών της ΕΖΕΣ για τη δημιουργία Εποπτεύουσας Αρχής και Δικαστηρίου και για την κατάργηση ορισμένων αποφάσεων της Μόνιμης Επιτροπής

text:
               7.2.2013

               EL

               Επίσημη Εφημερίδα της Ευρωπαϊκής Ένωσης

               L 36/8

         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 4/2012/ΜΕ
   της 26ης Οκτωβρίου 2012
   για τον ορισμό επιτροπών που επικουρούν την Εποπτεύουσα Αρχή της ΕΖΕΣ στην εκπλήρωση των καθηκόντων της κατά την έννοια του άρθρου 3 του πρωτοκόλλου 1 της συμφωνίας μεταξύ των κρατών της ΕΖΕΣ για τη δημιουργία Εποπτεύουσας Αρχής και Δικαστηρίου και για την κατάργηση ορισμένων αποφάσεων της Μόνιμης Επιτροπής
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη την συμφωνία για τη σύσταση Μόνιμης Επιτροπής των κρατών της ΕΖΕΣ, και ιδίως το άρθρο 5 παράγραφος 2,
   Έχοντας υπόψη την πρόταση της Εποπτεύουσας Αρχής της ΕΖΕΣ,
   Εκτιμώντας τα ακόλουθα:

               (1)

               Το άρθρο 3 του πρωτοκόλλου αριθ. 1 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, όπως έχει προσαρμοστεί με το πρωτόκολλο για την προσαρμογή της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, «η συμφωνία περί εποπτείας και δικαστηρίου», ορίζει ότι όταν σε νομική πράξη, στην οποία γίνεται αναφορά στα παραρτήματα της συμφωνίας ΕΟΧ και η οποία περιλαμβάνει τις περιγραφόμενες στο άρθρο 1 διαδικασίες, η Επιτροπή υποβάλλει σχέδιο μέτρου που πρόκειται να ληφθεί ή συμβουλεύεται με άλλο τρόπο μια επιτροπή EK, η Εποπτεύουσα Αρχή ΕΖΕΣ, σύμφωνα με τις αντίστοιχες διαδικασίες που θα οριστούν από τη Μόνιμη Επιτροπή, συμβουλεύεται μια αντίστοιχη επιτροπή, εάν υπάρχει, η οποία έχει συσταθεί ή αναδειχθεί βάσει της συμφωνίας για τη σύσταση Μόνιμης Επιτροπής των κρατών ΕΖΕΣ.

               (2)

               Το Ευρωπαϊκό Κοινοβούλιο και το Συμβούλιο, στον κανονισμό (ΕΕ) αριθ. 182/2011, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (1), έχουν θεσπίσει γενικούς κανόνες και αρχές σχετικά με τους κανόνες και τις γενικές αρχές που διέπουν τους μηχανισμούς που εφαρμόζονται όταν νομικά δεσμευτική πράξη της Ένωσης (εφεξής «βασική πράξη») προσδιορίζει την ανάγκη ενιαίων προϋποθέσεων εφαρμογής και απαιτεί η έκδοση εκτελεστικών πράξεων από την Επιτροπή να υπόκειται στον έλεγχο των κρατών μελών,

               (3)

               Η Μόνιμη Επιτροπή των κρατών της ΕΖΕΣ έχει θεσπίσει τους γενικούς κανόνες που περιγράφουν τις διαδικασίες που πρέπει να ακολουθούνται όταν επιτροπές επικουρούν την Εποπτεύουσα Αρχή της ΕΖΕΣ, στην απόφαση αριθ. 3/2012 (νέες διαδικασίες επιτροπολογίας) της Μόνιμης Επιτροπής προκειμένου να ευθυγραμμίσει τις εν λόγω διαδικασίες με αυτές που θεσπίζονται στον κανονισμό (ΕΕ) αριθ. 182/2011,

               (4)

               Ορισμένες αποφάσεις της Μόνιμης Επιτροπής που ισχύουν σήμερα και ορίζουν επιτροπές που επικουρούν την Εποπτεύουσα Αρχή της ΕΖΕΣ, αναφέρονται σε παρωχημένες νομικές πράξεις οι οποίες έχουν διαγραφεί από τη συμφωνία ΕΟΧ και ενδεχομένως αναφέρονται σε διαδικασίες οι οποίες έχουν τροποποιηθεί ως αποτέλεσμα της έναρξης ισχύος του κανονισμού (ΕΕ) αριθ. 182/2011. Είναι επομένως απαραίτητο να επικαιροποιηθούν όλες οι αποφάσεις ορισμού επιτροπών που έχουν εκδοθεί από τη Μόνιμη Επιτροπή σύμφωνα με το άρθρο 5 παράγραφος 2 της συμφωνίας για τη σύσταση Μόνιμης Επιτροπής των κρατών ΕΖΕΣ, και να αναφερθεί η διαδικασία που πρέπει να ακολουθείται από την Εποπτεύουσα Αρχή της ΕΖΕΣ σε κάθε συγκεκριμένη περίπτωση.

               (5)

               Για να απλουστευθεί και να αποσαφηνιστεί η διαδικασία ορισμού των επιτροπών, όλες οι επιτροπές στις οποίες η Εποπτεύουσα Αρχή της ΕΖΕΣ υποβάλλει σχέδιο μέτρου που πρόκειται να ληφθεί ή συμβουλεύεται με άλλο τρόπο, ορίζονται με μία και μόνη απόφαση και οι ξεχωριστές αποφάσεις που ισχύουν σήμερα θα πρέπει να καταργηθούν.

               (6)

               Δεν χρειάζεται, ωστόσο, να οριστούν οι επιτροπές που θα επικουρούν την Αρχή κατά την άσκηση των αρμοδιοτήτων της στον τομέα του ανταγωνισμού και των κρατικών ενισχύσεων, δεδομένου ότι οι επιτροπές αυτές έχουν ήδη οριστεί και θεσπιστεί από τα πρωτόκολλα 3 και 4 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου.

               (7)

               Η διαδικασία που εφαρμόζεται όταν η Επιτροπή της ΕΕ υποβάλλει σχέδιο μέτρου που πρόκειται να ληφθεί ή συμβουλεύεται με άλλο τρόπο, περιλαμβάνεται στην εν λόγω πράξη. Η διαδικασία που εφαρμόζεται στην Εποπτεύουσα Αρχή της ΕΖΕΣ όταν ενεργεί σύμφωνα με πράξη που αναφέρεται στα παραρτήματα της συμφωνίας για τον ΕΟΧ, πρέπει να είναι η διαδικασία που προβλέπεται στην απόφαση της Μόνιμης Επιτροπής των κρατών της ΕΖΕΣ αριθ. 3/2012 (λήψη αποφάσεων σχετικά με τις διαδικασίες επιτροπολογίας), η οποία, με τη μεγαλύτερη προσέγγιση, αντιστοιχεί στη διαδικασία που προβλέπεται στη νομική πράξη η οποία αναφέρεται στα παραρτήματα της συμφωνίας για τον ΕΟΧ. Κατά συνέπεια, είναι αναγκαίο να καθοριστεί η διαδικασία που εφαρμόζεται στην επιτροπή κατά τον ορισμό της.

               (8)

               Όσον αφορά τις υπάρχουσες πράξεις, το άρθρο 13 του κανονισμού (ΕΕ) αριθ. 182/2011 θεσπίζει ορισμένα μεταβατικά μέτρα για την προσαρμογή των υφιστάμενων βασικών πράξεων στην έννομη τάξη της ΕΕ που καθιστούν περιττή την ανάγκη για τροποποίηση καθεμιάς από τις εν λόγω πράξεις. Το άρθρο 7 της απόφασης αριθ. 3/2012 (νέες διαδικασίες επιτροπολογίας) της Μόνιμης Επιτροπής περιλαμβάνει παρόμοια διάταξη σχετικά με την προσαρμογή των υφιστάμενων διαδικασιών.

               (9)

               Η Εποπτεύουσα Αρχή της ΕΖΕΣ προτείνει στις επιτροπές να εγκρίνουν πρότυπους διαδικαστικούς κανόνες.

         ΑΠΟΦΑΣΙΖΕΙ:
   Άρθρο 1
   Ορισμός των επιτροπών
   1.   Οι επιτροπές που αναφέρονται στο παράρτημα της παρούσας απόφασης ορίζονται για να επικουρούν την Εποπτεύουσα Αρχή της ΕΖΕΣ κατά την εκτέλεση των καθηκόντων της δυνάμει του άρθρου 3 του πρωτοκόλλου 1 της συμφωνίας περί Εποπτείας και Δικαστηρίου.
   2.   Όταν οι επιτροπές επικουρούν την Εποπτεύουσα Αρχή της ΕΖΕΣ, ενεργούν σύμφωνα με την απόφαση αριθ. 3/2012 (λήψη αποφάσεων σχετικά με τις διαδικασίες επιτροπολογίας) της Μόνιμης Επιτροπής των κρατών της ΕΖΕΣ.
   Άρθρο 2
   Εφαρμοστέα διαδικασία
   Όταν η Εποπτεύουσα Αρχή, σύμφωνα με πράξη που αναφέρεται στα παραρτήματα της συμφωνίας για τον ΕΟΧ, υποβάλλει σχέδιο μέτρου που πρόκειται να ληφθεί ή συμβουλεύεται με άλλο τρόπο μια επιτροπή, ακολουθεί τη διαδικασία που προβλέπεται από την απόφαση της Μόνιμης Επιτροπής των κρατών της ΕΖΕΣ αριθ. 3/2012 (λήψη αποφάσεων σχετικά με τις διαδικασίες επιτροπολογίας), η οποία, με τη μεγαλύτερη προσέγγιση, αντιστοιχεί στη διαδικασία που προβλέπεται στην πράξη που αναφέρεται στα παραρτήματα της συμφωνίας για τον ΕΟΧ.
   Άρθρο 3
   Κατάργηση αποφάσεων της Μόνιμης Επιτροπής
   Οι αποφάσεις αριθ. 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC και 2/2012/SC της Μόνιμης Επιτροπής καταργούνται.
   Άρθρο 4
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 26 Οκτωβρίου 2012.

            Για τη Μόνιμη Επιτροπή

            Ο Πρόεδρος

         Atle LEIKVOLL

            Ο Γενικός Γραμματέας

         Kristinn F. ÁRNASON

      (1)  ΕΕ L 55 της 28.2.2011, σ. 13.

      ΠΑΡΑΡΤΗΜΑ

                  ΟΝΟΜΑ ΤΗΣ ΕΠΙΤΡΟΠΗΣ

                  ΝΟΜΙΚΗ ΠΡΑΞΗ

                  1

                  Κτηνιατρική και φυτοϋγειονομική επιτροπή ΕΖΕΣ

                  Σχετικές πράξεις που αναφέρονται στο παράρτημα Ι (κτηνιατρικά και φυτοϋγειονομικά θέματα) της συμφωνίας για τον ΕΟΧ.

                  2

                  Επιτροπή της ΕΖΕΣ για τους τεχνικούς κανόνες, τα πρότυπα, τις δοκιμές και την πιστοποίηση

                  Σχετικές πράξεις που αναφέρονται στο παράρτημα ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ.

                  3

                  Επιτροπή της ΕΖΕΣ για την ευθύνη όσον αφορά προϊόντα

                  Σχετικές πράξεις που αναφέρονται στο παράρτημα III (ευθύνη όσον αφορά προϊόντα) της συμφωνίας για τον ΕΟΧ.

                  4

                  Επιτροπή Ενέργειας της ΕΖΕΣ

                  Σχετικές πράξεις που αναφέρονται στο παράρτημα IV (ενέργεια) της συμφωνίας για τον ΕΟΧ.

                  5

                  Επιτροπή της ΕΖΕΣ για την ελεύθερη κυκλοφορία των εργαζομένων

                  Σχετικές πράξεις που αναφέρονται στο παράρτημα V (ελεύθερη κυκλοφορία των εργαζομένων) της συμφωνίας για τον ΕΟΧ.

                  6

                  Επιτροπή κοινωνικής ασφάλισης της ΕΖΕΣ

                  Σχετικές πράξεις που αναφέρονται στο παράρτημα VI (κοινωνική ασφάλιση) της συμφωνίας για τον ΕΟΧ.

                  7

                  Επιτροπή της ΕΖΕΣ σχετικά με την αναγνώριση των επαγγελματικών προσόντων

                  Σχετικές πράξεις που αναφέρονται στο παράρτημα VII (αναγνώριση των επαγγελματικών προσόντων) της συμφωνίας για τον ΕΟΧ.

                  8

                  Επιτροπή της ΕΖΕΣ για το δικαίωμα εγκατάστασης

                  Σχετικές πράξεις που αναφέρονται στο παράρτημα VIII (δικαίωμα εγκατάστασης) της συμφωνίας ΕΟΧ.

                  9

                  Επιτροπή Χρηματοπιστωτικών Υπηρεσιών της ΕΖΕΣ

                  Σχετικές πράξεις που αναφέρονται στο παράρτημα IX (χρηματοπιστωτικές υπηρεσίες) της συμφωνίας για τον ΕΟΧ.

                  10

                  Επιτροπή υπηρεσιών της ΕΖΕΣ

                  Σχετικές πράξεις που αναφέρονται στο παράρτημα Χ (υπηρεσίες γενικά) της συμφωνίας για τον ΕΟΧ.

                  11

                  Επιτροπή ηλεκτρονικών επικοινωνιών (COCOM) της ΕΖΕΣ

                  Σχετικές πράξεις που αναφέρονται στο παράρτημα XI (ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ.

                  12

                  Επιτροπή της ΕΖΕΣ για την ελεύθερη κυκλοφορία κεφαλαίων

                  Σχετικές πράξεις που αναφέρονται στο παράρτημα V (ελεύθερη κυκλοφορία κεφαλαίων) της συμφωνίας για τον ΕΟΧ.

                  13

                  Επιτροπή Μεταφορών της ΕΖΕΣ

                  Σχετικές πράξεις που αναφέρονται στο παράρτημα XIII (μεταφορές) της συμφωνίας για τον ΕΟΧ.

                  16

                  Επιτροπή δημόσιων συμβάσεων της ΕΖΕΣ

                  Πρωτόκολλο 2 της συμφωνίας περί Εποπτείας και Δικαστηρίου και των σχετικών πράξεων που αναφέρονται στο παράρτημα XVI (δημόσιες συμβάσεις) της συμφωνίας για τον ΕΟΧ.

                  17

                  Επιτροπή πνευματικής ιδιοκτησίας της ΕΖΕΣ

                  Σχετικές πράξεις που αναφέρονται στο παράρτημα XVII (πνευματική ιδιοκτησία) της συμφωνίας για τον ΕΟΧ.

                  18

                  Επιτροπή της ΕΖΕΣ για την υγεία και ασφάλεια κατά την εργασία, το εργατικό δίκαιο και την ίση μεταχείριση ανδρών και γυναικών

                  Σχετικές πράξεις που αναφέρονται στο παράρτημα XVIII (υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ.

                  19

                  Επιτροπή Προστασίας των Καταναλωτών της ΕΖΕΣ

                  Σχετικές πράξεις που αναφέρονται στο παράρτημα XIX (προστασία των καταναλωτών) της συμφωνίας για τον ΕΟΧ.

                  20

                  Επιτροπή Περιβάλλοντος της ΕΖΕΣ

                  Σχετικές πράξεις που αναφέρονται στο παράρτημα XX (περιβάλλον) της συμφωνίας για τον ΕΟΧ.

                  21

                  Επιτροπή στατιστικών της ΕΖΕΣ

                  Σχετικές πράξεις που αναφέρονται στο παράρτημα XXI (στατιστικές) της συμφωνίας για τον ΕΟΧ.


title: Απόφαση (ΕΕ, Ευρατόμ) 2017/1143 του Συμβουλίου, της 26ης Ιουνίου 2017, για τον διορισμό ενός τακτικού μέλους, έπειτα από πρόταση της Γαλλικής Δημοκρατίας, στην Ευρωπαϊκή Οικονομική και Κοινωνική Επιτροπή

text:
               28.6.2017

               EL

               Επίσημη Εφημερίδα της Ευρωπαϊκής Ένωσης

               L 165/36

         ΑΠΌΦΑΣΗ (ΕΕ, Ευρατόμ) 2017/1143 ΤΟΥ ΣΥΜΒΟΥΛΊΟΥ
   της 26ης Ιουνίου 2017
   για τον διορισμό ενός τακτικού μέλους, έπειτα από πρόταση της Γαλλικής Δημοκρατίας, στην Ευρωπαϊκή Οικονομική και Κοινωνική Επιτροπή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 302,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενεργείας και ιδίως το άρθρο 106α,
   Έχοντας υπόψη την πρόταση της γαλλικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Σεπτεμβρίου 2015 και την 1η Οκτωβρίου 2015 το Συμβούλιο εξέδωσε τις αποφάσεις (ΕΕ, Ευρατόμ) 2015/1600 (1) και (ΕΕ, Ευρατόμ) 2015/1790 (2) για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020.

               (2)

               Μία θέση τακτικού μέλους της Ευρωπαϊκής Οικονομικής και Κοινωνικής Επιτροπής έμεινε κενή λόγω της λήξης της θητείας του κ. Michel DUBROMEL,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Arnaud SCHWARTZ, Secrétaire national de France Nature environnement, διορίζεται ως τακτικό μέλος στην Ευρωπαϊκή Οικονομική και Κοινωνική Επιτροπή για το εναπομένον διάστημα της θητείας, ήτοι έως τις 20 Σεπτεμβρίου 2020.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 26 Ιουνίου 2017.

            Για το Συμβούλιο

            Ο Πρόεδρος

         J. MIZZI

      (1)  Απόφαση (ΕΕ, Ευρατόμ) 2015/1600 του Συμβουλίου, της 18ης Σεπτεμβρίου 2015, για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020 (ΕΕ L 248 της 24.9.2015, σ. 53).

      (2)  Απόφαση (ΕΕ, Ευρατόμ) 2015/1790 του Συμβουλίου, της 1ης Οκτωβρίου 2015, για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020 (ΕΕ L 260 της 7.10.2015, σ. 23).


title: Απόφαση του Συμβουλίου, της 18ης Δεκεμβρίου 2006 , περί διορισμού των εξ Ιταλίας, Μάλτας και Σουηδίας τακτικών και αναπληρωματικών μελών της Συμβουλευτικής Επιτροπής για την ελεύθερη κυκλοφορία των εργαζομένων

text:
               28.12.2006

               EL

               Επίσημη Εφημερίδα της Ευρωπαϊκής Ένωσης

               C 320/4

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Δεκεμβρίου 2006
   περί διορισμού των εξ Ιταλίας, Μάλτας και Σουηδίας τακτικών και αναπληρωματικών μελών της Συμβουλευτικής Επιτροπής για την ελεύθερη κυκλοφορία των εργαζομένων
   (2006/C 320/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (1), και ειδικότερα τα άρθρα 26 και 27,
   τις καταστάσεις υποψηφιοτήτων τις οποίες έχουν υποβάλει στο Συμβούλιο οι κυβερνήσεις των κρατών μελών,
   Εκτιμώντας:

               (1)

               ότι, με την απόφασή του της 15ης Σεπτεμβρίου 2006 (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την ελεύθερη κυκλοφορία των εργαζομένων, για τη χρονική περίοδο από 14 Σεπτεμβρίου 2006 έως 13 Σεπτεμβρίου 2008, πλην των τακτικών και αναπληρωματικών μελών από την Ιταλία και τη Μάλτα, καθώς και του τακτικού μέλους από τη Σουηδία στην κατηγορία των εκπροσώπων της κυβέρνησης,

               (2)

               ότι η ιταλική, η μαλτέζικη και η σουηδική κυβέρνηση υπέβαλαν τις υποψηφιότητες για τις κενές θέσεις,

         ΑΠΟΦΑΣΙΖΕΙ:
   Άρθρο μόνο
   Διορίζονται ως τακτικά και αναπληρωματικά μέλη της Συμβουλευτικής Επιτροπής για την ελεύθερη κυκλοφορία των εργαζομένων, και με θητεία η οποία λήγει στις 13 Σεπτεμβρίου 2008:
   I.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικοί

               Ιταλία

               κ. Giuseppe Maurizio SILVERI
               κ. Augusto VACCARO

               κα Lea BATTISTONI

               Μάλτα

               κ. Anthony BUTTIGIEG

               Σουηδία

               κα Johanna PEYRON

         II.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικοί

               Ιταλία

               κα Ornella CILONA
               κ. Giuseppe CASUCCI

               κ. Vincenzo COPPOLA

               Μάλτα

               κ. Andrew MIZZI
               κ. Martin BALZAN

               κ. Stephen FAVA

         III.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικοί

               Ιταλία

               κ. Massimo MARCHETTI
               κα Gaetana PAGANO

               κα Donata TIRELLI

               Μάλτα

               κ. Joseph MONTEBELLO
               κ. Tonio FARRUGIA

               κ. Joseph FARRUGIA

      Βρυξέλλες, 18 Δεκεμβρίου 2006.

            Για το Συμβούλιο

            Ο Πρόεδρος

         J.-E. ENESTAM

      (1)  ΕΕ L 257 της 18.10.1968, σ. 2.

      (2)  ΕΕ C 242 της 7.10.2006, σ. 1.


title: Απόφαση (EE) 2016/2387 του Γενικού Δικαστηρίου, της 14ης Σεπτεμβρίου 2016, για τους κανόνες ασφαλείας που εφαρμόζονται όσον αφορά τις πληροφορίες που παρέχονται ή τα στοιχεία που προσκομίζονται σύμφωνα με το άρθρο 105, παράγραφος 1 ή παράγραφος 2, του κανονισμού διαδικασίας

text:
               24.12.2016

               EL

               Επίσημη Εφημερίδα της Ευρωπαϊκής Ένωσης

               L 355/18

         ΑΠΌΦΑΣΗ (EE) 2016/2387 ΤΟΥ ΓΕΝΙΚΟΫ ΔΙΚΑΣΤΗΡΊΟΥ
   της 14ης Σεπτεμβρίου 2016
   για τους κανόνες ασφαλείας που εφαρμόζονται όσον αφορά τις πληροφορίες που παρέχονται ή τα στοιχεία που προσκομίζονται σύμφωνα με το άρθρο 105, παράγραφος 1 ή παράγραφος 2, του κανονισμού διαδικασίας
   ΤΟ ΓΕΝΙΚΟ ΔΙΚΑΣΤΗΡΙΟ
   έχοντας υπόψη τον κανονισμό διαδικασίας, ιδίως το άρθρο 105, παράγραφος 11,
   Εκτιμώντας τα ακόλουθα:

               (1)

               Σύμφωνα με το άρθρο 105, παράγραφοι 1 και 2, του κανονισμού διαδικασίας, ένας κύριος διάδικος ενδέχεται, με δική του πρωτοβουλία ή κατόπιν διατάξεως του Γενικού Δικαστηρίου περί διεξαγωγής αποδείξεων, να παράσχει πληροφορίες ή να προσκομίσει στοιχεία που άπτονται της ασφαλείας της Ευρωπαϊκής Ένωσης ή ενός ή πλειόνων κρατών μελών της ή των διεθνών σχέσεών τους. Οι παράγραφοι 3 έως 10 του άρθρου αυτού θεσπίζουν το δικονομικό καθεστώς που ισχύει για τις πληροφορίες ή τα στοιχεία αυτά.

               (2)

               Λόγω της ευαίσθητης και εμπιστευτικής φύσεως των πληροφοριών ή των στοιχείων αυτών, για την εφαρμογή του καθεστώτος που θεσπίζεται με το άρθρο 105 του κανονισμού διαδικασίας είναι αναγκαία η δημιουργία κατάλληλου μηχανισμού ασφαλείας με σκοπό τη διασφάλιση υψηλού επιπέδου προστασίας των εν λόγω πληροφοριών ή στοιχείων.

               (3)

               Προς τον σκοπό αυτόν, ο μηχανισμός ασφαλείας πρέπει να καλύπτει όλες τις πληροφορίες που παρέχονται και τα στοιχεία που προσκομίζονται σύμφωνα με το άρθρο 105, παράγραφοι 1 ή 2, του κανονισμού διαδικασίας και είτε αποτελούν διαβαθμισμένες πληροφορίες της Ευρωπαϊκής Ένωσης είτε ο κύριος διάδικος που προσκομίζει τα στοιχεία ή παρέχει τις πληροφορίες επισημαίνει ότι η κοινοποίησή τους στον αντίδικο θα έθιγε την ασφάλεια της Ένωσης ή των κρατών μελών της ή τις διεθνείς σχέσεις τους, ακόμη και στην περίπτωση που οι εν λόγω πληροφορίες ή στοιχεία δεν αποτελούν διαβαθμισμένες πληροφορίες της Ευρωπαϊκής Ένωσης.

               (4)

               Προκειμένου να διασφαλιστεί υψηλού επιπέδου προστασία των ως άνω πληροφοριών ή στοιχείων, οι βασικές αρχές και οι ελάχιστες προδιαγραφές ασφαλείας για την προστασία τους εμπνέονται από εκείνες που εφαρμόζονται για την προστασία των πληροφοριών με διαβάθμιση SECRET UE/EU SECRET κατά τους κανόνες των θεσμικών οργάνων της Ένωσης για την προστασία των διαβαθμισμένων πληροφοριών της Ευρωπαϊκής Ένωσης (ΔΠΕΕ), ιδίως δε κατά τους θεσπισθέντες από το Συμβούλιο της Ευρωπαϊκής Ένωσης, το Ευρωπαϊκό Κοινοβούλιο και την Ευρωπαϊκή Επιτροπή.

               (5)

               Επί των πληροφοριών που παρέχονται ή των στοιχείων που προσκομίζονται κατ' εφαρμογήν του άρθρου 105, παράγραφος 1 ή 2, του κανονισμού διαδικασίας τίθεται ειδική σήμανση του Δικαστηρίου της Ευρωπαϊκής Ένωσης, η οποία καλείται «FIDUCIA» και προσδιορίζει το καθεστώς ασφαλείας που ισχύει για τις ως άνω πληροφορίες ή τα ως άνω στοιχεία καθ' όλη τη διάρκεια της δίκης ενώπιον του Γενικού Δικαστηρίου και, σε περίπτωση αναιρέσεως, ενώπιον του Δικαστηρίου. Η επίθεση της σημάνσεως FIDUCIA και η απάλειψή της δεν ασκούν καμία επιρροή στη διαβάθμιση των πληροφοριών που κοινοποιούνται στο Γενικό Δικαστήριο.

               (6)

               Η πρόσβαση στις πληροφορίες FIDUCIA χορηγείται τηρουμένης της αρχής της ανάγκης γνώσεως,

         ΑΠΟΦΑΣΙΖΕΙ:
   Άρθρο 1
   Ορισμοί
   Για τους σκοπούς της παρούσας αποφάσεως νοείται ως:

               α)

               «αρχή ασφαλείας», η οριζόμενη από το Δικαστήριο της Ευρωπαϊκής Ένωσης αρχή που έχει την ευθύνη για την ασφάλεια του Δικαστηρίου της Ευρωπαϊκής Ένωσης, η οποία μπορεί να αναθέσει την εκτέλεση όλων ή μέρους των καθηκόντων που προβλέπει η παρούσα απόφαση·

               β)

               «γραφείο FIDUCIA», η υπηρεσία του Δικαστηρίου της Ευρωπαϊκής Ένωσης η οποία έχει την ευθύνη της διαχειρίσεως των πληροφοριών FIDUCIA·

               γ)

               «κάτοχος», το δεόντως εξουσιοδοτημένο πρόσωπο το οποίο, βάσει αποδεδειγμένης ανάγκης γνώσεως, κατέχει πληροφορία FIDUCIA και είναι ως εκ τούτου υπεύθυνο για την προστασία της·

               δ)

               «έγγραφο», κάθε πληροφορία ανεξαρτήτως υλικής μορφής ή φυσικών χαρακτηριστικών·

               ε)

               «πληροφορία», κάθε προφορική ή γραπτή πληροφορία, ανεξάρτητα από το υπόθεμα ή την πηγή της·

               στ)

               «διαβαθμισμένες πληροφορίες της Ευρωπαϊκής Ένωσης» (ΔΠΕΕ), κάθε πληροφορία ή υλικό που έχει λάβει τον χαρακτηρισμό αυτόν κατά τη διαβάθμιση ασφαλείας της Ευρωπαϊκής Ένωσης σύμφωνα με τους σχετικούς κανόνες των θεσμικών οργάνων της Ένωσης και εμπίπτει σε ένα από τα κατωτέρω επίπεδα διαβαθμίσεως:

                           —

                           TRÈS SECRET UE/EU TOP SECRET·

                           —

                           SECRET UE/EU SECRET·

                           —

                           CONFIDENTIEL EU/EU CONFIDENTIAL·

                           —

                           RESTREINT UE/ΕU RESTRICTED.

               ζ)

               «πληροφορία FIDUCIA», κάθε πληροφορία που φέρει τη σήμανση FIDUCIA·

               η)

               «επεξεργασία» πληροφορίας FIDUCIA, όλες οι ενέργειες οι οποίες έχουν ως αντικείμενο τις πληροφορίες FIDUCIA καθ' όλη τη διάρκεια της διαδικασίας ενώπιον του Γενικού Δικαστηρίου και το αργότερο έως τη λήξη της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης. Στις ενέργειες αυτές περιλαμβάνεται η καταχώριση των ως άνω πληροφοριών, η μελέτη τους, η δημιουργία τους, η αντιγραφή τους, η αποθήκευσή τους, η επιστροφή και η καταστροφή τους.

         Άρθρο 2
   Αντικείμενο και πεδίο εφαρμογής
   1.   Η παρούσα απόφαση καθορίζει τις βασικές αρχές και τις ελάχιστες προδιαγραφές ασφαλείας για την προστασία των πληροφοριών FIDUCIA στο πλαίσιο της διαδικασίας ενώπιον του Γενικού Δικαστηρίου και το αργότερο έως τη λήξη της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης.
   2.   Οι ως άνω βασικές αρχές και ελάχιστες προδιαγραφές ασφαλείας έχουν εφαρμογή σε όλες τις πληροφορίες FIDUCIA και για κάθε χρήση τους, γραπτή ή προφορική, καθώς και στα αντίγραφα των πληροφοριών αυτών τα οποία ενδεχομένως δημιουργούνται κατ' εφαρμογήν των κανόνων ασφαλείας που προβλέπει η παρούσα απόφαση.
   Άρθρο 3
   Τρόπος καταθέσεως και επιστροφής
   Για την εφαρμογή του μηχανισμού που προβλέπει η παρούσα απόφαση:

               —

               ο κύριος διάδικος ενημερώνει τη γραμματεία του Γενικού Δικαστηρίου για την ημερομηνία διαβιβάσεως των πληροφοριών ή καταθέσεως των στοιχείων σύμφωνα με το άρθρο 105, παράγραφος 1 ή 2, του κανονισμού διαδικασίας·

               —

               ο κύριος διάδικος, συνοδευόμενος από εκπρόσωπο της γραμματείας, διαβιβάζει τις πληροφορίες ή καταθέτει τα στοιχεία σύμφωνα με το άρθρο 105, παράγραφος 1 ή 2, του κανονισμού διαδικασίας στο γραφείο FIDUCIA κατά τις ώρες λειτουργίας της γραμματείας·

               —

               ο κύριος διάδικος που παρέσχε τις πληροφορίες ή προσκόμισε τα στοιχεία σύμφωνα με το άρθρο 105, παράγραφος 1 ή 2, του κανονισμού διαδικασίας υποχρεούται να τα παραλάβει από το γραφείο FIDUCIA, παρουσία εκπροσώπου της γραμματείας, εφόσον δεν επιτρέπει την κοινοποίησή τους κατ' εφαρμογήν του άρθρου 105, παράγραφος 4, του εν λόγω κανονισμού, εφόσον τα αποσύρει σύμφωνα με το άρθρο 105, παράγραφος 7, του ίδιου κανονισμού ή εφόσον λήξει η προθεσμία του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης, εκτός εάν έχει ασκηθεί αναίρεση εντός της προθεσμίας αυτής·

               —

               εάν, εντός της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης, ασκηθεί αναίρεση κατά της αποφάσεως ή διατάξεως του Γενικού Δικαστηρίου, οι πληροφορίες που παρασχέθηκαν ή τα στοιχεία που προσκομίστηκαν στο πλαίσιο της υποθέσεως αυτής σύμφωνα με το άρθρο 105, παράγραφος 1 ή 2, του κανονισμού διαδικασίας τίθενται στη διάθεση του Δικαστηρίου. Προς τον σκοπό αυτόν, ο γραμματέας του Γενικού Δικαστηρίου, μόλις πληροφορηθεί την άσκηση της αναιρέσεως, απευθύνει έγγραφο στον γραμματέα του Δικαστηρίου με το οποίο τον ενημερώνει ότι οι εν λόγω πληροφορίες ή στοιχεία τίθενται στη διάθεση του Δικαστηρίου. Ο γραμματέας του Γενικού Δικαστηρίου ενημερώνει ταυτόχρονα την αρχή ασφαλείας ότι οι εν λόγω πληροφορίες ή στοιχεία πρέπει να τεθούν στη διάθεση του Δικαστηρίου χωρίς υλική μετακίνησή τους. Το γραφείο FIDUCIA καταχωρίζει την πληροφορία αυτή. Ο κύριος διάδικος που παρέσχε τις πληροφορίες ή προσκόμισε τα στοιχεία αυτά υποχρεούται να τα παραλάβει από το γραφείο FIDUCIA, παρουσία εκπροσώπου της γραμματείας του Δικαστηρίου, μόλις επιδοθεί η απόφαση ή η διάταξη η οποία περατώνει την κατ' αναίρεση δίκη, εκτός αν η υπόθεση αναπεμφθεί προς εκδίκαση ενώπιον του Γενικού Δικαστηρίου·

               —

               σε περίπτωση αναπομπής της υποθέσεως ενώπιον του Γενικού Δικαστηρίου, το Δικαστήριο θέτει τις εν λόγω πληροφορίες ή στοιχεία στη διάθεση του Γενικού Δικαστηρίου, μόλις επιδοθεί η απόφαση ή η διάταξη η οποία περατώνει την κατ' αναίρεση δίκη. Προς τον σκοπό αυτόν, ο γραμματέας του Δικαστηρίου απευθύνει έγγραφο στον γραμματέα του Γενικού Δικαστηρίου με το οποίο τον ενημερώνει ότι οι εν λόγω πληροφορίες ή στοιχεία τίθενται στη διάθεση του Γενικού Δικαστηρίου. Ο γραμματέας του Δικαστηρίου ενημερώνει ταυτόχρονα την αρχή ασφαλείας ότι οι εν λόγω πληροφορίες ή στοιχεία πρέπει να τεθούν στη διάθεση του Γενικού Δικαστηρίου χωρίς υλική μετακίνησή τους. Το γραφείο FIDUCIA καταχωρίζει την πληροφορία αυτή. Ο κύριος διάδικος που παρέσχε τις πληροφορίες ή προσκόμισε τα στοιχεία αυτά υποχρεούται να τα παραλάβει από το γραφείο FIDUCIA, παρουσία εκπροσώπου της γραμματείας του Γενικού Δικαστηρίου, άμα τη λήξει της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης, εκτός αν έχει ασκηθεί αναίρεση εντός της προθεσμίας αυτής.

         Άρθρο 4
   Σήμανση FIDUCIA
   1.   Η σήμανση FIDUCIA δίδεται από το γραφείο FIDUCIA σε όλες τις πληροφορίες που παρέχονται ή τα στοιχεία που προσκομίζονται σύμφωνα με το άρθρο 105, παράγραφος 1 ή 2, του κανονισμού διαδικασίας.
   2.   Η σήμανση FIDUCIA δίδεται επίσης από το γραφείο FIDUCIA σε κάθε πληροφορία που επαναλαμβάνει, εν όλω ή εν μέρει, το περιεχόμενο των πληροφοριών που παρέχονται ή των στοιχείων που προσκομίζονται σύμφωνα με το άρθρο 105, παράγραφος 1 ή 2, του κανονισμού διαδικασίας, καθώς και σε κάθε αντίγραφο των πληροφοριών ή στοιχείων αυτών.
   3.   Η σήμανση FIDUCIA δίδεται επίσης από το γραφείο FIDUCIA στα έγγραφα που το γραφείο συντάσσει και στα μητρώα που τηρεί κατ' εφαρμογήν της παρούσας αποφάσεως, των οποίων η άνευ αδείας ανακοίνωση ενδέχεται να βλάψει την ασφάλεια της Ένωσης ή ενός ή πλειόνων κρατών μελών της ή τις διεθνείς σχέσεις τους.
   4.   Η σήμανση FIDUCIA τίθεται εμφανώς σε όλες τις σελίδες και σε όλα τα υποθέματα των πληροφοριών FIDUCIA.
   5.   Η επίθεση της σημάνσεως FIDUCIA και η απάλειψή της, υπό τους όρους του παραρτήματος III, δεν ασκούν καμία επιρροή στη διαβάθμιση των πληροφοριών που κοινοποιούνται στο Γενικό Δικαστήριο.
   Άρθρο 5
   Προστασία των πληροφοριών FIDUCIA
   1.   Η προστασία των πληροφοριών FIDUCIA είναι ισοδύναμη με την παρεχόμενη για τις ΔΠΕΕ SECRET UE/EU SECRET σύμφωνα με τους κανόνες των θεσμικών οργάνων της Ένωσης που αφορούν την προστασία των ΔΠΕΕ.
   2.   Ο κάτοχος πληροφορίας FIDUCIA υποχρεούται να την προστατεύει σύμφωνα με την παρούσα απόφαση.
   Άρθρο 6
   Διαχείριση των κινδύνων ασφαλείας
   1.   Η διαχείριση των κινδύνων στους οποίους υπόκεινται οι πληροφορίες FIDUCIA γίνεται στο πλαίσιο διαδικασίας αναλύσεως κινδύνου η οποία έχει ως σκοπό τον προσδιορισμό των γνωστών κινδύνων για την ασφάλεια, τον καθορισμό μέτρων ασφαλείας για τον περιορισμό των κινδύνων αυτών σε αποδεκτό επίπεδο σύμφωνα με τις βασικές αρχές και τις ελάχιστες προδιαγραφές που ορίζει η παρούσα απόφαση και την εφαρμογή των μέτρων αυτών. Η αποτελεσματικότητα των εν λόγω μέτρων τελεί υπό συνεχή αξιολόγηση εκ μέρους της αρχής ασφαλείας.
   2.   Τα μέτρα ασφαλείας για την προστασία των πληροφοριών FIDUCIA καθ' όλη τη διάρκεια της διαδικασίας ενώπιον του Γενικού Δικαστηρίου και το αργότερο έως τη λήξη της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης είναι ανάλογα ιδίως προς τη μορφή και τον όγκο των πληροφοριών ή του υλικού, την τοποθεσία και τη διαρρύθμιση των χώρων του γραφείου FIDUCIA και την εκτιμώμενη σε τοπικό επίπεδο απειλή δόλιων και/ή εγκληματικών δραστηριοτήτων, συμπεριλαμβανομένης της κατασκοπείας, της δολιοφθοράς και της τρομοκρατίας.
   3.   Το εσωτερικό σχέδιο έκτακτης ανάγκης του Δικαστηρίου της Ευρωπαϊκής Ένωσης λαμβάνει υπόψη την ανάγκη προστασίας των πληροφοριών FIDUCIA σε περιπτώσεις έκτακτης ανάγκης προκειμένου να εμποδίζονται η άνευ αδείας πρόσβαση και ανακοίνωση και να αποτρέπεται η απώλεια της ακεραιότητάς τους ή η αδυναμία προσβάσεως σε αυτές.
   4.   Το εσωτερικό σχέδιο έκτακτης ανάγκης του Δικαστηρίου της Ευρωπαϊκής Ένωσης προβλέπει προληπτικά και επανορθωτικά μέτρα με σκοπό να ελαχιστοποιούνται οι συνέπειες σοβαρών πλημμελειών ή συμβάντων κατά την επεξεργασία και την αποθήκευση πληροφοριών FIDUCIA.
   Άρθρο 7
   Μέτρα ασφαλείας που αφορούν τα πρόσωπα
   1.   Πρόσβαση στις πληροφορίες FIDUCIA παρέχεται μόνο στα πρόσωπα:

               —

               τα οποία έχουν ανάγκη γνώσεως των πληροφοριών αυτών,

               —

               τα οποία, υπό την επιφύλαξη της παραγράφου 2 του παρόντος άρθρου, έχουν λάβει άδεια προσβάσεως σε πληροφορίες FIDUCIA, και

               —

               τα οποία έχουν ενημερωθεί για τις ευθύνες τους.

         2.   Λογίζεται ότι οι δικαστές του Γενικού Δικαστηρίου έχουν ως εκ της ιδιότητάς τους άδεια προσβάσεως στις πληροφορίες FIDUCIA.
   3.   Στο παράρτημα Ι καθορίζεται η διαδικασία βάσει της οποίας κρίνεται αν μπορεί να δοθεί άδεια προσβάσεως σε πληροφορίες FIDUCIA σε μόνιμο ή μη μόνιμο υπάλληλο του Δικαστηρίου της Ευρωπαϊκής Ένωσης, λαμβανομένης υπόψη της εντιμότητάς του, της ακεραιότητάς του και της αξιοπιστίας του.
   4.   Τα πρόσωπα στα οποία παρέχεται πρόσβαση σε πληροφορίες FIDUCIA ενημερώνονται εκ των προτέρων και στη συνέχεια κατά τακτά χρονικά διαστήματα για τις ευθύνες που υπέχουν ως προς την προστασία των πληροφοριών FIDUCIA σύμφωνα με την παρούσα απόφαση και δηλώνουν εγγράφως ότι έχουν λάβει γνώση των ευθυνών αυτών.
   Άρθρο 8
   Υλική ασφάλεια
   1.   Ως «υλική ασφάλεια» νοείται η εφαρμογή υλικών και τεχνικών μέτρων προστασίας προκειμένου να εμποδίζεται η άνευ αδείας πρόσβαση σε πληροφορίες FIDUCIA.
   2.   Τα μέτρα υλικής ασφαλείας σκοπό έχουν να εμποδίζεται κάθε λαθραία ή βίαιη είσοδος στους χώρους του γραφείου FIDUCIA, να αποτρέπονται, να εμποδίζονται και να ανιχνεύονται οι μη επιτρεπόμενες ενέργειες και να καθίσταται δυνατό να διακρίνονται τα πρόσωπα που επιτρέπεται να έχουν πρόσβαση σε πληροφορίες FIDUCIA βάσει της αρχής της ανάγκης γνώσεως από εκείνα στα οποία δεν επιτρέπεται τέτοια πρόσβαση. Τα μέτρα αυτά καθορίζονται βάσει διαδικασίας διαχειρίσεως κινδύνων.
   3.   Τα μέτρα υλικής ασφαλείας εφαρμόζονται για τους χώρους του γραφείου FIDUCIA στους οποίους γίνεται η επεξεργασία και η αποθήκευση των πληροφοριών FIDUCIA. Σκοπός των μέτρων αυτών είναι να διασφαλίσουν προστασία ισοδύναμη με την παρεχόμενη για τις ΔΠΕΕ SECRET UE/EU SECRET σύμφωνα με τους κανόνες των θεσμικών οργάνων της Ένωσης που αφορούν την προστασία των ΔΠΕΕ. Δεν επιτρέπεται η αποθήκευση ή η μελέτη των πληροφοριών FIDUCIA σε άλλο χώρο πλην των ειδικά διαρρυθμισμένων προς τον σκοπό αυτό, εντός ζώνης επίσης ασφαλούς, χώρων του γραφείου FIDUCIA.
   4.   Για την προστασία των πληροφοριών FIDUCIA χρησιμοποιούνται αποκλειστικά εξοπλισμός ή συσκευές που συνάδουν με τους κανόνες των θεσμικών οργάνων της Ένωσης που αφορούν την προστασία των ΔΠΕΕ.
   5.   Το παράρτημα II περιέχει λεπτομερείς κανόνες για την εφαρμογή του παρόντος άρθρου.
   Άρθρο 9
   Διαχείριση των πληροφοριών FIDUCIA
   1.   Ως «διαχείριση των πληροφοριών FIDUCIA» νοείται η εφαρμογή διοικητικών μέτρων για την προστασία των πληροφοριών FIDUCIA, καθ' όλη τη διάρκεια της διαδικασίας ενώπιον του Γενικού Δικαστηρίου και το αργότερο έως τη λήξη της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης, και για τον έλεγχό τους με σκοπό τη συμβολή στην αποτροπή και ανίχνευση εσκεμμένων ή ακούσιων διαρροών ή απωλειών των πληροφοριών αυτών.
   2.   Τα μέτρα διαχειρίσεως των πληροφοριών FIDUCIA αφορούν ιδίως την καταχώριση των ως άνω πληροφοριών, τη μελέτη τους, τη δημιουργία τους, την αντιγραφή τους, την αποθήκευσή τους, την επιστροφή και την καταστροφή τους.
   3.   Οι πληροφορίες FIDUCIA καταχωρίζονται από το γραφείο FIDUCIA κατά την παραλαβή τους και πριν από οποιαδήποτε άλλη επεξεργασία.
   4.   Οι χώροι του γραφείου FIDUCIA επιθεωρούνται κατά τακτά χρονικά διαστήματα από την αρχή ασφαλείας.
   5.   Το παράρτημα III περιέχει λεπτομερείς κανόνες για την εφαρμογή του παρόντος άρθρου.
   Άρθρο 10
   Προστασία των πληροφοριών FIDUCIA που υποβάλλονται σε ηλεκτρονική επεξεργασία
   1.   Τα συστήματα πληροφοριών και επικοινωνιών (υπολογιστές και περιφερειακές μονάδες) που χρησιμοποιούνται για την επεξεργασία των πληροφοριών FIDUCIA βρίσκονται στους χώρους του γραφείου FIDUCIA. Τα συστήματα αυτά είναι απομονωμένα από κάθε δίκτυο πληροφορικής.
   2.   Εφαρμόζονται μέτρα ασφαλείας για την προστασία του εξοπλισμού πληροφορικής που χρησιμοποιείται για την επεξεργασία των πληροφοριών FIDUCIA κατά της διαρροής των πληροφοριών αυτών μέσω ακούσιων ηλεκτρομαγνητικών εκπομπών (μέτρα ασφαλείας ισοδύναμα με τα εφαρμοζόμενα για τις ΔΠΕΕ SECRET UE/EU SECRET σύμφωνα με τους κανόνες των θεσμικών οργάνων της Ένωσης που αφορούν την προστασία των ΔΠΕΕ).
   3.   Τα συστήματα πληροφοριών και επικοινωνιών εγκρίνονται από την αρχή ασφαλείας η οποία ελέγχει αν πληρούν τους κανόνες των θεσμικών οργάνων της Ένωσης που αφορούν την προστασία των ΔΠΕΕ.
   4.   Το παράρτημα IV περιέχει λεπτομερείς κανόνες για την εφαρμογή του παρόντος άρθρου.
   Άρθρο 11
   Ασφάλεια σε περίπτωση παροχής υπηρεσιών από τρίτους
   1.   Ως «ασφάλεια σε περίπτωση παροχής υπηρεσιών από τρίτους» νοείται η εφαρμογή μέτρων για την προστασία των πληροφοριών FIDUCIA από εργολάβους οι οποίοι πρέπει να παράσχουν υπηρεσίες στο πλαίσιο της συντηρήσεως των απομονωμένων από το δίκτυο πληροφορικής συστημάτων πληροφοριών και επικοινωνιών ή σε περίπτωση παροχής υπηρεσιών για την οποία απαιτείται η επείγουσα μεταφορά των πληροφοριών FIDUCIA σε ασφαλή τόπο.
   2.   Η αρχή ασφαλείας μπορεί να αναθέτει την εκτέλεση εργασιών που συνεπάγονται ή προϋποθέτουν, βάσει της σχετικής συμβάσεως, πρόσβαση στις πληροφορίες FIDUCIA σε εργολάβους που έχουν καταχωριστεί στο εμπορικό μητρώο κράτους μέλους.
   3.   Η αρχή ασφαλείας μεριμνά ώστε οι ελάχιστες προδιαγραφές ασφαλείας που προβλέπονται με την παρούσα απόφαση και των οποίων γίνεται μνεία στη σύμβαση να τηρούνται κατά την ανάθεση των συμβάσεων.
   4.   Στα μέλη του προσωπικού των εργολάβων επιτρέπεται η πρόσβαση σε πληροφορίες FIDUCIA μόνον εφόσον έχουν λάβει άδεια προς τούτο από την αρχή ασφαλείας βάσει εξουσιοδοτήσεως ασφαλείας προσωπικού που χορηγείται από την Εθνική Αρχή Ασφαλείας ή κάθε άλλη αρμόδια αρχή ασφαλείας σύμφωνα με τις εθνικές νομοθετικές ή κανονιστικές ρυθμίσεις.
   5.   Το παράρτημα V περιέχει λεπτομερείς κανόνες για την εφαρμογή του παρόντος άρθρου.
   Άρθρο 12
   Απαγόρευση της μεταδόσεως με ψηφιακό τρόπο, της ανακοινώσεως και της ανταλλαγής των πληροφοριών FIDUCIA
   1.   Οι πληροφορίες FIDUCIA δεν αποτελούν σε καμία περίπτωση αντικείμενο ψηφιακής μεταδόσεως.
   2.   Το Γενικό Δικαστήριο δεν διαβιβάζει τις πληροφορίες FIDUCIA ούτε στα θεσμικά ή τα λοιπά όργανα και οργανισμούς της Ευρωπαϊκής Ένωσης, ούτε στα κράτη μέλη ούτε στους λοιπούς διαδίκους στην ένδικη διαφορά ούτε σε οποιονδήποτε τρίτο.
   Άρθρο 13
   Παραβιάσεις της ασφαλείας και διαρροή πληροφοριών FIDUCIA
   1.   Παραβίαση της ασφαλείας αποτελεί η πράξη ή παράλειψη προσώπου η οποία είναι αντίθετη προς τους κανόνες ασφαλείας που ορίζει η παρούσα απόφαση.
   2.   Διαρροή πληροφοριών FIDUCIA συντρέχει όταν, εξαιτίας παραβιάσεως της ασφαλείας, αυτές ανακοινώνονται εξ ολοκλήρου ή εν μέρει σε πρόσωπα τα οποία ούτε είναι ούτε λογίζονται εξουσιοδοτημένα προς τούτο.
   3.   Για κάθε παραβίαση ή υπόνοια παραβιάσεως της ασφαλείας ειδοποιείται αμέσως η αρχή ασφαλείας.
   4.   Στην περίπτωση που είτε διαπιστώνεται διαρροή ή απώλεια πληροφοριών FIDUCIA είτε υπάρχουν βάσιμοι λόγοι να υποτεθεί ότι συνέβη τέτοια διαρροή ή απώλεια, η αρχή ασφαλείας σε στενή συνεργασία με τον πρόεδρο και τον γραμματέα του Γενικού Δικαστηρίου λαμβάνει όλα τα πρόσφορα μέτρα σύμφωνα με τις εφαρμοστέες διατάξεις προκειμένου:

               α)

               να ενημερώσει σχετικά τον κύριο διάδικο που παρέσχε τις επίμαχες πληροφορίες ή προσκόμισε τα επίμαχα στοιχεία·

               β)

               να ζητήσει από την αρμόδια αρχή τη διεξαγωγή διοικητικής έρευνας·

               γ)

               να αξιολογήσει την ενδεχόμενη βλάβη της ασφαλείας της Ένωσης ή ενός ή πλειόνων κρατών μελών της ή των διεθνών σχέσεών τους·

               δ)

               να αποτραπεί το ενδεχόμενο επαναλήψεως των συμβάντων και

               ε)

               να ειδοποιηθούν οι αρμόδιες αρχές για τα ληφθέντα μέτρα.

         5.   Όποιος ευθύνεται για την παραβίαση των κανόνων ασφαλείας που ορίζει η παρούσα απόφαση υπόκειται σε πειθαρχικές κυρώσεις σύμφωνα με τις εφαρμοστέες διατάξεις. Όποιος ευθύνεται για τη διαρροή ή την απώλεια πληροφοριών FIDUCIA διώκεται πειθαρχικά ή/και δικαστικά σύμφωνα με τις εφαρμοστέες διατάξεις.
   Άρθρο 14
   Οργάνωση της ασφαλείας στο Γενικό Δικαστήριο
   1.   Το γραφείο FIDUCIA μεριμνά για την προστασία των πληροφοριών FIDUCIA κατ' εφαρμογήν της παρούσας αποφάσεως.
   2.   Η αρχή ασφαλείας έχει την ευθύνη για την ορθή εφαρμογή της παρούσας αποφάσεως. Προς τον σκοπό αυτόν, η αρχή ασφαλείας:

               α)

               εφαρμόζει την πολιτική ασφαλείας του Δικαστηρίου της Ευρωπαϊκής Ένωσης και την επανεξετάζει ανά τακτά χρονικά διαστήματα·

               β)

               ελέγχει την εφαρμογή της παρούσας αποφάσεως από το γραφείο FIDUCIA·

               γ)

               εάν συντρέχει λόγος, μεριμνά ώστε να ερευνηθεί, υπό τις προϋποθέσεις του άρθρου 13, κάθε διαρροή ή απώλεια ή υπόνοια διαρροής ή απώλειας πληροφοριών FIDUCIA·

               δ)

               αναλαμβάνει περιοδικές επιθεωρήσεις του μηχανισμού ασφαλείας για την προστασία των διαβαθμισμένων πληροφοριών FIDUCIA στους χώρους του γραφείου FIDUCIA.

         Άρθρο 15
   Πρακτικές λεπτομέρειες εφαρμογής
   Οι πρακτικές λεπτομέρειες για την εφαρμογή της παρούσας αποφάσεως καθορίζονται από την αρχή ασφαλείας με τη συμφωνία του γραμματέα του Γενικού Δικαστηρίου.
   Άρθρο 16
   Έναρξη ισχύος
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 14 Σεπτεμβρίου 2016.

            Ο Γραμματέας

         E. COULON

            Ο Πρόεδρος

         M. JAEGER

      ΠΑΡΑΡΤΗΜΑ Ι

         ΜΕΤΡΑ ΑΣΦΑΛΕΙΑΣ ΠΟΥ ΑΦΟΡΟΥΝ ΤΑ ΠΡΟΣΩΠΑ

                  1.

                  Το παρόν παράρτημα περιέχει λεπτομερείς κανόνες για την εφαρμογή του άρθρου 7 της αποφάσεως.

                  2.

                  Ο γραμματέας του Γενικού Δικαστηρίου προσδιορίζει, στο πλαίσιο της αρμοδιότητάς του και στο μέτρο του απολύτως αναγκαίου, τις θέσεις εργασίας στο Γενικό Δικαστήριο οι οποίες συνεπάγονται ανάγκη προσβάσεως σε πληροφορίες FIDUCIA και των οποίων οι κάτοχοι, μόνιμοι ή μη μόνιμοι υπάλληλοι, επιβάλλεται ως εκ τούτου να έχουν άδεια προσβάσεως σε πληροφορίες FIDUCIA.

                  3.

                  Ενόψει της χορηγήσεως άδειας προσβάσεως σε πληροφορίες FIDUCIA, το γραφείο FIDUCIA διαβιβάζει το συμπληρωμένο από τον υπάλληλο ερωτηματολόγιο ασφαλείας στην Εθνική Αρχή Ασφαλείας του κράτους μέλους του οποίου αυτός είναι υπήκοος ή σε οποιαδήποτε άλλη αρμόδια εθνική αρχή, όπως αυτή προσδιορίζεται στους κανόνες των θεσμικών οργάνων της Ένωσης που αφορούν την προστασία των ΔΠΕΕ (στο εξής: αρμόδια ΕΑΑ), και ζητεί να διεξαχθεί έρευνα ασφαλείας για επίπεδο διαβαθμίσεως SECRET UE/EU SECRET.

                  4.

                  Μετά την έρευνα ασφαλείας η οποία γίνεται σύμφωνα με τις νομοθετικές και κανονιστικές διατάξεις του οικείου κράτους μέλους, η αρμόδια ΕΑΑ κοινοποιεί στο γραφείο FIDUCIA τα πορίσματα της εν λόγω έρευνας.

                  5.

                  Όταν, μετά την έρευνα ασφαλείας, η αρμόδια ΕΑΑ έχει σχηματίσει την πεποίθηση ότι δεν υπάρχουν δυσμενή στοιχεία τα οποία να δημιουργούν αμφιβολίες για την εντιμότητα, την ακεραιότητα και την αξιοπιστία του ενδιαφερομένου, η οικεία αρμόδια για τους διορισμούς αρχή (ΑΔΑ) μπορεί να του χορηγήσει άδεια προσβάσεως σε πληροφορίες FIDUCIA.

                  6.

                  Όταν, μετά την έρευνα ασφαλείας, δεν σχηματίζεται η πεποίθηση της παραγράφου 5, η ΑΔΑ ενημερώνει σχετικά τον ενδιαφερόμενο. Στην περίπτωση αυτή, το γραφείο FIDUCIA, κατόπιν αιτήματος της ΑΔΑ, δύναται να ζητήσει από την αρμόδια ΕΑΑ οποιεσδήποτε περαιτέρω διευκρινίσεις αυτή είναι σε θέση να δώσει σύμφωνα με τις εθνικές, νομοθετικές και κανονιστικές διατάξεις. Σε περίπτωση επιβεβαιώσεως των αποτελεσμάτων της έρευνας ασφαλείας, δεν χορηγείται άδεια προσβάσεως σε πληροφορίες FIDUCIA.

                  7.

                  Η άδεια προσβάσεως σε πληροφορίες FIDUCIA έχει πενταετή ισχύ. Αφαιρείται όταν ο ενδιαφερόμενος παύει να κατέχει θέση η οποία συνεπάγεται ανάγκη προσβάσεως σε πληροφορίες FIDUCIA ή όταν η ΑΔΑ εκτιμά ότι συντρέχουν λόγοι που δικαιολογούν την αφαίρεσή της.

                  8.

                  Η άδεια προσβάσεως σε πληροφορίες FIDUCIA μπορεί να ανανεωθεί τηρουμένης της διαδικασίας των παραγράφων 3 έως 5.

                  9.

                  Το γραφείο FIDUCIA τηρεί μητρώο των αδειών προσβάσεως σε πληροφορίες FIDUCIA.

                  10.

                  Εάν στο γραφείο FIDUCIA περιέλθουν πληροφορίες ότι πρόσωπο που έχει άδεια προσβάσεως σε πληροφορίες FIDUCIA αντιπροσωπεύει κίνδυνο για την ασφάλεια, το γραφείο FIDUCIA ενημερώνει σχετικά την αρμόδια ΕΑΑ, η δε ΑΔΑ δύναται να αναστείλει την πρόσβαση σε πληροφορίες FIDUCIA ή να αφαιρέσει την άδεια προσβάσεως σε πληροφορίες FIDUCIA.

                  11.

                  Σε περίπτωση επείγοντος, η ΑΔΑ δύναται, κατόπιν συνεννοήσεως με την αρμόδια ΕΑΑ και με την επιφύλαξη των αποτελεσμάτων των προκαταρκτικών ελέγχων σχετικά με το αν υπάρχουν δυσμενή στοιχεία, να χορηγήσει προσωρινή άδεια προσβάσεως σε πληροφορίες FIDUCIA σε μόνιμο ή μη μόνιμο υπάλληλο. Η προσωρινή αυτή άδεια ισχύει έως το πέρας της διαδικασίας των παραγράφων 3 έως 5, χωρίς η ισχύς της να μπορεί να υπερβεί το εξάμηνο από την υποβολή στην αρμόδια ΕΑΑ του αιτήματος διεξαγωγής έρευνας ασφαλείας.

                  12.

                  Τα πρόσωπα στα οποία χορηγείται άδεια προσβάσεως σε πληροφορίες FIDUCIA παρακολουθούν, πριν τους επιτραπεί η πρόσβαση, πρόγραμμα καταρτίσεως προκειμένου να είναι σε θέση να ανταποκριθούν στις ευθύνες που αναλαμβάνουν όσον αφορά την επεξεργασία των πληροφοριών FIDUCIA. Η άδεια προσβάσεως σε πληροφορίες FIDUCIA ενεργοποιείται μόνον αφού τα ως άνω πρόσωπα παρακολουθήσουν το ανωτέρω πρόγραμμα καταρτίσεως και δηλώσουν εγγράφως ότι έλαβαν γνώση των ευθυνών τους.

      ΠΑΡΑΡΤΗΜΑ II

         ΥΛΙΚΗ ΑΣΦΑΛΕΙΑ

      I.   ΕΙΣΑΓΩΓΗ

                  1.

                  Το παρόν παράρτημα περιέχει λεπτομερείς κανόνες για την εφαρμογή του άρθρου 8 της αποφάσεως. Ορίζει τους ελάχιστους κανόνες υλικής ασφαλείας των χώρων του γραφείου FIDUCIA στους οποίους γίνεται η επεξεργασία και η αποθήκευση των πληροφοριών FIDUCIA.

                  2.

                  Σκοπός των μέτρων υλικής ασφαλείας είναι η αποτροπή της άνευ αδείας προσβάσεως σε πληροφορίες FIDUCIA με τους εξής τρόπους:

                              α)

                              τη διασφάλιση ότι η επεξεργασία και η αποθήκευση των πληροφοριών FIDUCIA γίνεται με προσήκοντα τρόπο·

                              β)

                              την παροχή της δυνατότητας να διακρίνονται τα πρόσωπα που επιτρέπεται να έχουν πρόσβαση σε πληροφορίες FIDUCIA βάσει της αρχής της ανάγκης γνώσεως από εκείνα στα οποία δεν επιτρέπεται τέτοια πρόσβαση·

                              γ)

                              τη διασφάλιση αποτρεπτικού αποτελέσματος με την ανίχνευση και την παρεμπόδιση μη επιτρεπόμενων ενεργειών και

                              δ)

                              την παρεμπόδιση ή την καθυστέρηση οποιασδήποτε λαθραίας ή βίαιης εισόδου στους χώρους του γραφείου FIDUCIA.

                  3.

                  Τα μέτρα υλικής ασφαλείας επιλέγονται βάσει αξιολογήσεως των κινδύνων στους οποίους υπόκεινται οι πληροφορίες FIDUCIA. Για τα μέτρα αυτά λαμβάνεται υπόψη η θέση και η διαρρύθμιση των χώρων του γραφείου FIDUCIA. Η αρχή ασφαλείας καθορίζει το επίπεδο ασφαλείας που πρέπει να επιτευχθεί για κάθε ένα από τα ακόλουθα υλικά μέτρα:

                              α)

                              περιμετρική περίφραξη για την προστασία των ορίων της προστατευόμενης ζώνης·

                              β)

                              σύστημα ανιχνεύσεως εισβολών συνδεδεμένο με το κέντρο συντονισμού και ασφαλείας του Δικαστηρίου της Ευρωπαϊκής Ένωσης·

                              γ)

                              σύστημα ελέγχου προσβάσεως ο οποίος διενεργείται με ηλεκτρονικά ή ηλεκτρομηχανικά μέσα από μέλος του προσωπικού ασφαλείας·

                              δ)

                              καταρτισμένο και εποπτευόμενο προσωπικό ασφαλείας με άδεια προσβάσεως σε πληροφορίες FIDUCIA·

                              ε)

                              σύστημα βιντεοεπιτηρήσεως κλειστού κυκλώματος το οποίο χειρίζονται τα μέλη του προσωπικού ασφαλείας και συνδέεται με το σύστημα ανιχνεύσεως εισβολών και το σύστημα ελέγχου προσβάσεως·

                              στ)

                              φωτισμός ασφαλείας ο οποίος παρέχει τη δυνατότητα αποτελεσματικής επιτηρήσεως είτε άμεσης είτε μέσω συστήματος βιντεοεπιτηρήσεως·

                              ζ)

                              κάθε άλλο κατάλληλο υλικό μέτρο για να αποτρέπεται η άνευ αδείας πρόσβαση ή να ανιχνεύεται η μη εξουσιοδοτημένη πρόσβαση ή να εμποδίζεται η μελέτη, η απώλεια ή η φθορά των πληροφοριών FIDUCIA.

            II.   ΧΩΡΟΙ ΑΠΟΘΗΚΕΥΣΕΩΣ ΚΑΙ ΜΕΛΕΤΗΣ ΤΩΝ ΠΛΗΡΟΦΟΡΙΩΝ FIDUCIA

         Δημιουργία προστατευμένων χώρων αποθηκεύσεως και μελέτης

                  4.

                  Δημιουργούνται ασφαλείς χώροι για την αποθήκευση και τη μελέτη των πληροφοριών FIDUCIA. Η αποθήκευση και η μελέτη των πληροφοριών FIDUCIA γίνεται μόνο στους χώρους του γραφείου FIDUCIA οι οποίοι ανταποκρίνονται πλήρως στους κανόνες των θεσμικών οργάνων της Ένωσης που αφορούν την προστασία των ΔΠΕΕ.

                  5.

                  Στους ως άνω χώρους, η αποθήκευση των πληροφοριών FIDUCIA γίνεται σε φωριαμούς ασφαλείας οι οποίοι επίσης ανταποκρίνονται πλήρως στους κανόνες των θεσμικών οργάνων της Ένωσης που αφορούν την προστασία των ΔΠΕΕ.

                  6.

                  Στους χώρους του γραφείου FIDUCIA δεν επιτρέπεται κανένα σύστημα επικοινωνίας (τηλέφωνο ή άλλη ηλεκτρονική συσκευή).

                  7.

                  Ο χώρος συναντήσεων του γραφείου FIDUCIA προστατεύεται κατά των λαθρακροάσεων. Κατά τακτά χρονικά διαστήματα, επιθεωρείται η ηλεκτρονική ασφάλεια του χώρου αυτού.

         Είσοδος στους χώρους αποθηκεύσεως και μελέτης

                  8.

                  Η είσοδος στους χώρους του γραφείου FIDUCIA ελέγχεται από θάλαμο ελέγχου ταυτότητας επιτηρούμενο με βίντεο.

                  9.

                  Τα πρόσωπα που έχουν άδεια προσβάσεως σε πληροφορίες FIDUCIA και τα πρόσωπα που λογίζεται ότι έχουν τέτοια άδεια μπορούν να εισέρχονται στους χώρους του γραφείου FIDUCIA για να μελετήσουν τις πληροφορίες FIDUCIA υπό τις προϋποθέσεις του άρθρου 7, παράγραφοι 1 και 2, της παρούσας αποφάσεως.

                  10.

                  Η αρχή ασφαλείας δύναται κατ' εξαίρεση να χορηγήσει άδεια εισόδου σε μη εξουσιοδοτημένα πρόσωπα τα οποία πρέπει να εκτελέσουν εργασίες στους χώρους του γραφείου FIDUCIA, εξυπακουομένου ότι η είσοδος στους χώρους αυτούς δεν συνεπάγεται πρόσβαση στις πληροφορίες FIDUCIA οι οποίες θα φυλάσσονται εντός των φωριαμών ασφαλείας. Τα πρόσωπα αυτά μπορούν να εισέρχονται μόνο με συνεχή συνοδεία και επίβλεψη από υπάλληλο του γραφείου FIDUCIA ο οποίος έχει άδεια προσβάσεως σε πληροφορίες FIDUCIA.

                  11.

                  Κάθε είσοδος στους χώρους του γραφείου FIDUCIA σημειώνεται σε μητρώο εισόδου-εξόδου. Το μητρώο τηρείται σε σταθμό εργασίας ευρισκόμενο εντός των χώρων αυτών. Το χρησιμοποιούμενο προς τον σκοπό αυτόν σύστημα πληροφοριών και επικοινωνιών πληροί τις απαιτήσεις ασφαλείας που ορίζονται στο άρθρο 10 της αποφάσεως καθώς και στο παράρτημα IV.

                  12.

                  Τα μέτρα προστασίας που διέπουν τη γραπτή χρήση των πληροφοριών FIDUCIA εφαρμόζονται και σε περίπτωση προφορικής χρήσεως των ίδιων πληροφοριών.

            III.   ΕΛΕΓΧΟΣ ΤΩΝ ΚΛΕΙΔΙΩΝ ΚΑΙ ΣΥΝΔΥΑΣΜΩΝ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΠΡΟΣΤΑΣΙΑ ΤΩΝ ΠΛΗΡΟΦΟΡΙΩΝ FIDUCIA

                  13.

                  Η αρχή ασφαλείας καθορίζει τις διαδικασίες για τη διαχείριση των κλειδιών και των συνδυασμών για τους χώρους του γραφείου FIDUCIA και τους φωριαμούς ασφαλείας. Οι διαδικασίες αυτές προστατεύουν από το ενδεχόμενο εισόδου μη εξουσιοδοτημένων προσώπων.

                  14.

                  Οι συνδυασμοί απομνημονεύονται από τον μικρότερο δυνατό αριθμό προσώπων εχόντων ανάγκη γνώσεως των συνδυασμών αυτών. Οι συνδυασμοί των φωριαμών ασφαλείας που χρησιμοποιούνται για την αποθήκευση των πληροφοριών FIDUCIA πρέπει να αλλάζουν:

                              α)

                              όποτε παραλαμβάνεται νέος φωριαμός·

                              β)

                              σε κάθε αλλαγή προσωπικού που γνωρίζει τον συνδυασμό·

                              γ)

                              όποτε σημειώνεται διαρροή ή υπάρχουν υπόνοιες διαρροής·

                              δ)

                              στην περίπτωση που κλειδαριά συντηρήθηκε ή επισκευάσθηκε και

                              ε)

                              ανά δωδεκάμηνο τουλάχιστον.

                  15.

                  Ο τεχνικός εξοπλισμός για την υλική προστασία των πληροφοριών FIDUCIA πληροί τα προβλεπόμενα από τους κανόνες των θεσμικών οργάνων της Ένωσης που αφορούν την προστασία των ΔΠΕΕ. Η αρχή ασφαλείας έχει την ευθύνη για την τήρηση των κανόνων αυτών.

                  16.

                  Κατά τακτά χρονικά διαστήματα διενεργείται επιθεώρηση και συντήρηση του τεχνικού εξοπλισμού. Στη συντήρηση πρέπει να λαμβάνεται υπόψη το αποτέλεσμα των επιθεωρήσεων, ώστε να διασφαλίζεται ότι ο εξοπλισμός εξακολουθεί να λειτουργεί άριστα.

                  17.

                  Η αποτελεσματικότητα κάθε μέτρου ασφαλείας και ολόκληρου του συστήματος ασφαλείας πρέπει να επαναξιολογείται σε κάθε επιθεώρηση.

      ΠΑΡΑΡΤΗΜΑ III

         ΔΙΑΧΕΙΡΙΣΗ ΤΩΝ ΠΛΗΡΟΦΟΡΙΩΝ FIDUCIA

      I.   ΕΙΣΑΓΩΓΗ

                  1.

                  Το παρόν παράρτημα περιέχει λεπτομερείς κανόνες για την εφαρμογή του άρθρου 9 της αποφάσεως. Προβλέπει τα διοικητικά μέτρα για την προστασία των πληροφοριών FIDUCIA, καθ' όλη τη διάρκεια της διαδικασίας ενώπιον του Γενικού Δικαστηρίου και το αργότερο έως τη λήξη της προθεσμίας του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης, και για τον έλεγχό τους με σκοπό τη συμβολή στην ανίχνευση και αποτροπή εσκεμμένων ή ακουσίων διαρροών ή απωλειών των πληροφοριών αυτών.

            II.   ΜΗΤΡΩΟ ΤΩΝ ΠΛΗΡΟΦΟΡΙΩΝ FIDUCIA

                  2.

                  Δημιουργείται μητρώο των πληροφοριών FIDUCIA. Το μητρώο αυτό τηρείται από το γραφείο FIDUCIA σε σταθμό εργασίας ευρισκόμενο εντός των χώρων του γραφείου FIDUCIA. Το σύστημα πληροφοριών και επικοινωνιών που χρησιμοποιείται για την τήρηση του μητρώου πληροί τις απαιτήσεις ασφαλείας που ορίζονται στο άρθρο 10 της αποφάσεως καθώς και στο παράρτημα IV.

            III.   ΚΑΤΑΧΩΡΙΣΗ ΤΩΝ ΠΛΗΡΟΦΟΡΙΩΝ FIDUCIA

                  3.

                  Για τους σκοπούς της παρούσας αποφάσεως, ως καταχώριση για λόγους ασφαλείας (στο εξής: καταχώριση) νοείται η εφαρμογή διαδικασιών που επιτρέπουν την καταγραφή του κύκλου ζωής των πληροφοριών FIDUCIA, περιλαμβανομένης και της καταστροφής τους.

                  4.

                  Η καταχώριση των πληροφοριών FIDUCIA γίνεται από το γραφείο FIDUCIA.

                  5.

                  Η σήμανση FIDUCIA δίδεται άνευ ετέρου από το γραφείο FIDUCIA σε όλες τις πληροφορίες που παρέχονται ή τα στοιχεία που προσκομίζονται κατ' εφαρμογήν του άρθρου 105, παράγραφος 1 ή 2, του κανονισμού διαδικασίας. Το γραφείο FIDUCIA καταχωρίζει την πληροφορία FIDUCIA στο μητρώο των πληροφοριών FIDUCIA.

                  6.

                  Το γραφείο FIDUCIA καταρτίζει έκθεση που επισυνάπτεται στο μητρώο των πληροφοριών FIDUCIA, επισημαίνοντας τις συνθήκες παραλαβής της πληροφορίας. Η επεξεργασία της πληροφορίας γίνεται στη συνέχεια με τον τρόπο που καθορίστηκε στην προηγούμενη παράγραφο.

                  7.

                  Η καταχώριση της πληροφορίας FIDUCIA στο μητρώο των πληροφοριών FIDUCIA κατ' εφαρμογήν των παραγράφων 5 και 6 δεν υποκαθιστά τη δικονομική καταχώριση η οποία διενεργείται από υπαλλήλους της γραμματείας που έχουν λάβει άδεια προσβάσεως σε πληροφορίες FIDUCIA.

            IV.   ΔΙΑΧΕΙΡΙΣΗ ΤΩΝ ΠΛΗΡΟΦΟΡΙΩΝ FIDUCIA

         Σήμανση

                  8.

                  Όταν στο πλαίσιο του άρθρου 105, παράγραφος 1 ή 2, του κανονισμού διαδικασίας προσκομίζεται ΔΠΕΕ ή οποιαδήποτε άλλη πληροφορία για την οποία δηλώνεται ότι η άνευ αδείας ανακοίνωσή της ενδέχεται να βλάψει την ασφάλεια της Ένωσης ή ενός ή πλειόνων κρατών μελών της ή τις διεθνείς σχέσεις τους, της δίδεται η σήμανση FIDUCIA από το γραφείο FIDUCIA.

                  9.

                  Η σήμανση FIDUCIA τίθεται ευδιακρίτως και προσηκόντως σε όλα τα μέρη του εγγράφου ανεξαρτήτως της μορφής που έχει η πληροφορία: έγγραφη, ηχητική, ηλεκτρονική ή άλλη.

         Δημιουργία πληροφορίας FIDUCIA

                  10.

                  Μόνο τα πρόσωπα τα οποία έχουν λάβει άδεια προσβάσεως σε πληροφορίες FIDUCIA και τα πρόσωπα που λογίζονται ότι έχουν τέτοια άδεια μπορούν να δημιουργήσουν πληροφορία FIDUCIA κατά τα οριζόμενα στο άρθρο 4, παράγραφοι 2 και 3, της παρούσας αποφάσεως.

                  11.

                  Κάθε δημιουργούμενη πληροφορία FIDUCIA καταχωρίζεται από το γραφείο FIDUCIA στο μητρώο των πληροφοριών FIDUCIA.

                  12.

                  Κάθε δημιουργούμενη πληροφορία FIDUCIA υπόκειται στο σύνολο των κανόνων για την επεξεργασία των πληροφοριών FIDUCIA τους οποίους προβλέπει η παρούσα απόφαση και τα παραρτήματά της.

         Απάλειψη της σημάνσεως FIDUCIA

                  13.

                  Οι πληροφορίες FIDUCIA παύουν να φέρουν τη σήμανσή τους σε δύο περιπτώσεις:

                              α)

                              στην περίπτωση που ο κύριος διάδικος που προσκόμισε την πληροφορία FIDUCIA επιτρέπει τη διαβίβασή της στον αντίδικο, η αρχικώς διαβιβασθείσα πληροφορία και όλες οι πληροφορίες που δημιουργήθηκαν βάσει της πληροφορίας αυτής παύουν να φέρουν τη σήμανση FIDUCIA·

                              β)

                              στην περίπτωση επιστροφής της πληροφορίας FIDUCIA στον κύριο διάδικο που την προσκόμισε.

                  14.

                  Η απάλειψη της σημάνσεως FIDUCIA διενεργείται από το γραφείο FIDUCIA το οποίο καταχωρίζει την απάλειψη στο μητρώο των πληροφοριών FIDUCIA.

                  15.

                  Η απάλειψη της σημάνσεως FIDUCIA δεν συνεπάγεται τον αποχαρακτηρισμό των ΔΠΕΕ.

            V.   ΑΝΤΙΓΡΑΦΑ ΤΩΝ ΠΛΗΡΟΦΟΡΙΩΝ FIDUCIA

                  16.

                  Αντίγραφα των πληροφοριών FIDUCIA δημιουργούνται μόνον εφόσον είναι απολύτως αναγκαία. Στην περίπτωση αυτή, τα αντίγραφα δημιουργούνται από το γραφείο FIDUCIA το οποίο τα αριθμεί και τα καταχωρίζει.

                  17.

                  Τα αντίγραφα υπόκεινται στο σύνολο των κανόνων ασφαλείας τους οποίους προβλέπει η παρούσα απόφαση και τα παραρτήματά της.

            VI.   ΚΑΤΑΣΤΡΟΦΗ ΤΩΝ ΠΛΗΡΟΦΟΡΙΩΝ FIDUCIA

                  18.

                  Όταν οι πληροφορίες που παρασχέθηκαν ή τα στοιχεία που προσκομίστηκαν σύμφωνα με το άρθρο 105, παράγραφος 1 ή 2, του κανονισμού διαδικασίας επιστρέφονται στον κύριο διάδικο που παρέσχε τις πληροφορίες ή προσκόμισε τα στοιχεία, καταστρέφονται όλες οι πληροφορίες στις οποίες επαναλαμβάνεται, εν όλω ή εν μέρει, το περιεχόμενο των ως άνω πληροφοριών ή στοιχείων καθώς και τα τυχόν αντίγραφα.

                  19.

                  Η καταστροφή των πληροφοριών FIDUCIA κατά την παράγραφο 18 γίνεται από το γραφείο FIDUCIA με την εφαρμογή μεθόδων οι οποίες είναι σύμφωνες προς τους κανόνες των θεσμικών οργάνων της Ένωσης που αφορούν την προστασία των ΔΠΕΕ, ώστε να αποτρέπεται το ενδεχόμενο ολικής ή μερικής ανασυνθέσεώς τους.

                  20.

                  Η καταστροφή των πληροφοριών FIDUCIA κατά την παράγραφο 18 γίνεται παρουσία μάρτυρα ο οποίος έχει λάβει άδεια προσβάσεως σε πληροφορίες FIDUCIA.

                  21.

                  Το γραφείο FIDUCIA συντάσσει πρακτικό καταστροφής.

                  22.

                  Το πρακτικό καταστροφής επισυνάπτεται στο μητρώο των πληροφοριών FIDUCIA. Αντίγραφο του πρακτικού διαβιβάζεται στον κύριο διάδικο που προσκόμισε το καταστραφέν έγγραφο.

      ΠΑΡΑΡΤΗΜΑ IV

         ΠΡΟΣΤΑΣΙΑ ΤΩΝ ΠΛΗΡΟΦΟΡΙΩΝ FIDUCIA ΠΟΥ ΥΠΟΒΑΛΛΟΝΤΑΙ ΣΕ ΗΛΕΚΤΡΟΝΙΚΗ ΕΠΕΞΕΡΓΑΣΙΑ

                  1.

                  Το παρόν παράρτημα περιέχει λεπτομερείς κανόνες για την εφαρμογή του άρθρου 10.

                  2.

                  Η επεξεργασία των πληροφοριών FIDUCIA γίνεται μόνο με ηλεκτρονικές συσκευές (σταθμούς εργασίας, εκτυπωτές, φωτοτυπικά μηχανήματα) που δεν είναι συνδεδεμένες με το δίκτυο πληροφορικής και βρίσκονται στους χώρους του γραφείου FIDUCIA.

                  3.

                  Όλες οι ηλεκτρονικές συσκευές που χρησιμοποιούνται για την επεξεργασία των πληροφοριών FIDUCIA είναι σύμφωνες με τους κανόνες των θεσμικών οργάνων της Ένωσης που αφορούν την προστασία των ΔΠΕΕ. Η ασφάλεια των συσκευών αυτών διαφυλάσσεται καθ' όλη τη διάρκεια του κύκλου ζωής τους.

                  4.

                  Όλες οι πιθανές συνδέσεις μέσω διαδικτύου ή άλλων εργαλείων (LAN, WLAN, Bluetooth, κ.λπ.) είναι μονίμως απενεργοποιημένες.

                  5.

                  Στους σταθμούς εργασίας εγκαθίσταται κατάλληλο πρόγραμμα προστασίας από τους ιούς. Οι ενημερώσεις του προγράμματος προστασίας πραγματοποιούνται με τη χρήση CD-ROM ή κλειδιού USB, τα οποία χρησιμοποιούνται αποκλειστικά για τον σκοπό αυτόν.

                  6.

                  Οι μνήμες των εκτυπωτών και των φωτοτυπικών μηχανημάτων διαγράφονται πριν από οποιαδήποτε συντήρησή τους.

                  7.

                  Για την επεξεργασία των κατά το παράρτημα I αιτήσεων διεξαγωγής έρευνας χρησιμοποιούνται μόνο κρυπτογραφικά προϊόντα που έχουν εγκριθεί σύμφωνα με τους κανόνες των θεσμικών οργάνων της Ένωσης που αφορούν την προστασία των ΔΠΕΕ.

      ΠΑΡΑΡΤΗΜΑ V

         ΑΣΦΑΛΕΙΑ ΣΕ ΠΕΡΙΠΤΩΣΗ ΠΑΡΟΧΗΣ ΥΠΗΡΕΣΙΩΝ ΑΠΟ ΤΡΙΤΟΥΣ

                  1.

                  Το παρόν παράρτημα περιέχει λεπτομερείς κανόνες για την εφαρμογή του άρθρου 11.

                  2.

                  Η πρόσβαση σε πληροφορίες FIDUCIA από εργολάβους επιτρέπεται μόνο στο πλαίσιο της συντηρήσεως των απομονωμένων από το δίκτυο πληροφορικής συστημάτων πληροφοριών και επικοινωνιών ή σε περίπτωση παροχής υπηρεσιών για την οποία απαιτείται η επείγουσα μεταφορά των πληροφοριών FIDUCIA σε ασφαλή τόπο.

                  3.

                  Η αρχή ασφαλείας καταρτίζει κατευθυντήριες οδηγίες για την παροχή υπηρεσιών από τρίτους όσον αφορά, ιδίως, την εξουσιοδότηση ασφαλείας του προσωπικού των εργολάβων καθώς και το περιεχόμενο των συμβάσεων τις οποίες αφορά το παρόν παράρτημα.

                  4.

                  Τα έγγραφα που αφορούν τις διαδικασίες διαγωνισμού για τη συντήρηση των απομονωμένων από το δίκτυο πληροφορικής συστημάτων πληροφοριών και επικοινωνιών και η σχετική σύμβαση φέρουν τη σήμανση FIDUCIA εφόσον περιέχουν πληροφορίες των οποίων η άνευ αδείας ανακοίνωση ενδέχεται να βλάψει την ασφάλεια της Ένωσης ή ενός ή πλειόνων κρατών μελών της ή τις διεθνείς σχέσεις τους. Το σχετικό με την ασφάλεια παράρτημα της ως άνω συμβάσεως περιέχει τους όρους με τους οποίους επιβάλλεται στον εργολάβο η υποχρέωση να τηρεί τις ελάχιστες προδιαγραφές που προβλέπει η παρούσα απόφαση. Η μη συμμόρφωση με τις ελάχιστες προδιαγραφές μπορεί να συνιστά λόγο ικανό να δικαιολογήσει την καταγγελία της συμβάσεως.

                  5.

                  Η σύμβαση στο πλαίσιο της οποίας προβλέπεται παροχή υπηρεσιών για την οποία απαιτείται η επείγουσα μεταφορά των πληροφοριών FIDUCIA σε ασφαλή τόπο προσδιορίζει τον αριθμό των υπαλλήλων ασφαλείας που πρέπει να έχουν εξουσιοδότηση ασφαλείας προσωπικού. Η σύμβαση δεν περιέχει καμία διευκρίνιση σχετικά με τις διαδικασίες που θα εφαρμοστούν. Η σύμβαση αυτή δεν φέρει τη σήμανση FIDUCIA.

                  6.

                  Ο εργολάβος δεν μπορεί να χρησιμοποιήσει υπεργολάβους για τις εργασίες που ορίζονται στην προκήρυξη του διαγωνισμού και στη σύμβαση και οι οποίες είτε συνεπάγονται είτε προϋποθέτουν πρόσβαση σε πληροφορίες FIDUCIA.